钦定古今图书集成/理学汇编/文学典/第059卷 > 曹唐
## 钦定古今图书集成/理学汇编/文学典/第059卷 > 曹唐

按《广西通志》：“曹唐，字尧宾，临桂人。初为道士。太和中，
举进士，累为诸府从事。及仕诸幕，颇多赠酬，有《大小
游仙》及《买剑》《双松》《病马》诸篇传于世。七言如‘鹧鸪思
起歌声动，鸲鹆身翻舞袖齐’。”五言如“‘斩蛟青海上，射
虎黑山头’。纪唐诗者以为属对清切云。”

按《北梦琐言》：唐进士曹唐游仙诗，才情缥缈，岳阳李
远员外每吟其诗而思其人。一日曹往谒之，李倒屣
而迎。曹生人质充伟，李戏之曰：“昔者未睹标仪，将谓
可乘鸾鹤；此际拜见，安知壮水牛亦恐不胜其载。”时
人闻而笑之。